|  |  |
| --- | --- |
|  | Հավելված 2  ՀՀ կառավարության 2004 թվականի  ————— -ի N ———— -Ն որոշման |

**Կ Ա Ր Գ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԸՆԴՀԱՆՈՒՐ ՕԳՏԱԳՈՐԾՄԱՆ ԱՎՏՈՄՈԲԻԼԱՅԻՆ ՃԱՆԱՊԱՐՀՆԵՐԻ ՎՐԱ ԳՏՆՎՈՂ` ԱՌԱՆՁԻՆ ՊԱՀՊԱՆՄԱՆ ՀԱՆՁՆՎՈՂ ԿԱՄՈՒՐՋՆԵՐԻ ՊԱՀՊԱՆՄԱՆ ԱՇԽԱՏԱՆՔՆԵՐԻ ԻՐԱԿԱՆԱՑՄԱՆ ԵՎ ԿԱՏԱՐՎԱԾ ԱՇԽԱՏԱՆՔՆԵՐԻ ԸՆԴՈՒՆՄԱՆ**

1. **ԸՆԴՀԱՆՈՒՐ ԴՐՈՒՅԹՆԵՐ**
2. Սույն կարգով սահմանվում են Հայաստանի Հանրապետության ընդհանուր օգտագործման ավտոմոբիլային ճանապարհների (այսուհետ՝ ավտոմոբիլային ճանապարհներ) վրա գտնվող` առանձին պահպանման հանձնվող կամուրջների պահպանման աշխատանքների կատարման և կատարված աշախատանքներն ընդունելու կարգը:
3. Ավտոմոբիլային ճանապարհների վրա գտնվող` առանձին պահպանման հանձնվող կամուրջների պահպանման հիմնական նպատակներն են`

1) տրանսպորտային միջոցների շուրջտարյա, անընդհատ երթևեկության ապահովումը` ճանապարհների համար հաշվարկված արագությունների, առանցքային բեռնվածքների հաշվարկներին համապատասխան․

2) աշխատանքի և նյութատեխնիկական ռեսուրսների նվազագույն ծախսերով կամուրջների երաշխավորված անվտանգ ու տեխնիկապես բարեկարգ վիճակի և նրանց ծառայության հաշվարկային ժամկետի ապահովում․

3) կամուրջների արտաքին տեսքի պատշաճ վիճակում պահպանում․

4) կանխել կամրջի կոնստրուկտիվ տարրերի, կառույցների, սարքավորումների ժամանակից շուտ մաշվածությունը:

1. Պետական կարիքների համար ավտոմոբիլային ճանապարհների վրա գտնվող` առանձին պահպանման հանձնվող կամուրջների պահպանման աշխատանքների կապալի պայմանագրերը կնքվում են 5-7 տարի ժամկետով (յուրաքանչյուր տարի կողմերի համաձայնությամբ պայմանագրի արժեքի վերանայման հնարավորությամբ կախված նախորդ տարվա պաշտոնապես հրապարակված միջին գնաճից` տվյալ տարվա համար նախատեսված հատկացումների շրջանակներում) այն կապալառու կազմակերպությունների հետ, որոնք բավարարում են մրցույթներին մասնակից կապալառու կազմակերպություններին սույն կարգով ներկայացվող նվազագույն տեխնիկական պահանջներին և ընտրվել են մրցութային կարգով` «Գնումների մասին» Հայաստանի Հանրապետության օրենքին համապատասխան:
2. Սույն կարգով չնախատեսված դեպքերում՝ ավտոմոբիլային ճանապարհների վրա գտնվող` առանձին պահպանման հանձնվող կամրջի պահպանման անընդհատությունն ապահովելու նպատակով կամրջի պահպանման աշխատանքները կարող են ձեռքբերվել մեկ անձից գնման ընթացակարգով՝ գնումների մասին ՀՀ օրենսդրությամբ սահմանված կարգով։ Սույն կետում նշված դեպքում պահպանման աշխատանքների կատարման ժամկետը սահմանվում է պայմանագրով։

1. **ԱՎՏՈՄՈԲԻԼԱՅԻՆ ՃԱՆԱՊԱՐՀՆԵՐԻ ՎՐԱ ԳՏՆՎՈՂ` ԱՌԱՆՁԻՆ ՊԱՀՊԱՆՄԱՆ ՀԱՆՁՆՎՈՂ ԿԱՄՈՒՐՋՆԵՐԻ ՊԱՀՊԱՆՄԱՆ ՀԻՄՆԱԿԱՆ ՏԵԽՆԻԿԱԿԱՆ ՊԱՀԱՆՋՆԵՐԸ**

1. Ավտոմոբիլային ճանապարհների վրա գտնվող` առանձին պահպանման հանձնվող կամուրջների պահպանման հիմնական սկզբունքն է` կամուրջների կոնստրուկտիվ տարրերի (կամրջային մոտեցումներ, ենթակամրջային գոտի, կամրջային պաստառ, թռիչքային կառուցվածքներ (երկաթբետոնյա, բետոնյա և քարե հենարաններ)) վնասվածքների առաջացման կանխարգելումը:
2. Ավտոմոբիլային ճանապարհների վրա գտնվող` առանձին պահպանման հանձնվող կամուրջների պահպանման համար անհրաժեշտ է իրականացնել կամուրջների զննման, դիտարկման, ստուգման, խնամքի և ընթացիկ նորոգման աշխատանքներ: Նշված աշխատանքները պետք է իրականացնել Հայաստանի Հանրապետությունում գործող տեխնիկական նորմերին, կանոններին և այլ նորմատիվ փաստաթղթերի պահանջներին համապատասխան:
3. Կապալառուն պարտավոր է վարել կամրջի պահպանման աշխատանքների մատյան (Ձև N 1), որը պետք է լինի կարված, համարակալված էջերով և պատվիրատուի կողմից կնքված: Մատյանը պետք է պահվի կապալառուի տարածքային (կամրջի տեղակայման) գրասենյակում և տրամադրվի տվյալ ավտոմոբիլային ճանապարհի պետական կառավարման մարմնի և Հայաստանի Հանրապետության ներքին գործերի նախարարության ոստիկանության ներկայացուցիչներին` կամրջի պահպանման վերաբերյալ դիտողություններ և առաջարկություններ գրանցելու նպատակով: Յուրաքանչյուր քաղաքացի իրավասու է տվյալ ավտոմոբիլային ճանապարհների պետական կառավարման մարմնին կամ տվյալ կամրջի պահպանումը իրականացնող կապալառուին իրազեկել կամրջի վիճակի մասին: Նշված թերությունների բնույթի և տեղի վերաբերյալ կապալառուն նույն օրը տեղեկացնում է պատասխանատուին՝ «Ճանապարհային ցանցի կառավարման համակարգ» բջջային հավելվածի միջով։
4. Թերությունները վերացվում են սույն կարգի N 3 աղյուսակում նշված ժամկետում, ինչի մասին նույն օրը բջջային հավելվածի միջոցով տեղեկատվություն է ուղարկվում պատասխանատուին՝ կցելով թերությունների վերացման փաստը հավաստող լուսանկարներ (մինչև 10 հատ)։ Թերությունները՝ սահմանված ժամկետում չվերացնելու դեպքում, դրանք ներառվում են ամսեկան ամփոփագրում և հիմք է հանդիսանում սույն կարգի Աղյուսակ N 3-ում բերված տոկոսաչափերով նվազեցումներ կիրառելու համար։
5. Ավտոմոբիլային ճանապարհների վրա գտնվող` առանձին պահպանման հանձնվող կամուրջների պահպանման հիմնական տեխնիկական պահանջները, որոնք պարտադիր են կամուրջների պահպանման կապալառու կազմակերպությունների (այսուհետ` կապալառու) կողմից կատարման համար, հետևյալն են`

**1) Զննումների և դիտարկումների իրականացում:**

ա․Զննումները և դիտարկումները պետք է կատարվեն կապալառուի կամուրջների պահպանման պատասխանուտուի կողմից առնվազն երեք օրը մեկ անգամ: Զննումները և դիտարկումերը պետք է ուղղված լինեն` կամրջի ընդհանուր վիճակի գնահատմանը, վնասվածքների և առաջացած թերությունների հայտնաբերմանը:

բ․Զննումները և դիտարկումները իրականացնելու ժամանակ պետք է օգտագործել հետևյալ հիմնական սարքավորումները` լուսանկարչական ապարատ, հեռադիտակ, խոշորացույց, թեոդոլիտ, արանքչափիչներ, հարթաչափ, ուղղալար (OP-2 տիպի կամ հավասարազոր), մետաղական քանոններ (0.5 և 1.0 մ), մետաղական և փայտյա մուրճեր, չքայքայող մեթոդով ստուգման համար սարքավորումներ:

գ․ Զննումները և դիտարկումները պետք է իրականացվեն կամրջի կոնստրուկտիվ տարրերի վիճակը ուսումնասիրելու նպատակով` համաձայն Աղյուսակ 1-ով ներկայացված պահանջների։

**Աղյուսակ 1․ Կամրջի կոնստրուկտիվ տարրերի վիճակը ուսումնասիրելու նպատակով իրականացվող զննումները և դիտարկումները**

|  |  |  |
| --- | --- | --- |
| **Կոնստրուկտիվ տարրի անվանումը** | **Զննման ենթարկվող տարրեր** | **Հատուկ ուշադրության ենթակա թերություններ** |
| Կամրջային մոտեցումներ | Ճանապարհային ծածկ և մայթեր | Անհարթություն, ճաքեր և փոսեր, վնասվածքներ, նստվածքներ, թափվածքներ, աղբ, ավելորդ առարկաների առկայություն |
| Կողնակներ | Անհարթություն և փոսեր, աղբ, ավելորդ առարկաների առկայություն |
| Թեքլանջ | Հարթեցում, աղբ, ավելորդ առարկաների առկայություն |
| Պարսպող համակարգ (արգելափակոցներ) | Վնասվածքներ, բացակայություն |
| Ջրահեռացման համակարգ | Վնասվածքներ, թափվածքներ, աղբ, ավելորդ առարկաների առկայություն |
| Ենթակամրջային գոտի | Հենապատեր, կարգավորիչ պատեր և ջրահեռացման վաքեր | Քայքայում, վնասվածքներ |
| Ենթակամրջային բացվածք | Նեղացում, հենարանների ողողում, ողողատների առկայություն |
| Կամրջային պաստառ | Ճանապարհային ծածկ | Անհարթություն, ճաքեր և փոսեր, վնասվածքներ, նստվածքներ, թափվածքներ, աղբ, ավելորդ առարկաների առկայություն |
| Կամրջի կապակցումը մոտեցումներին | Նստվածքներ, ճաքեր և փոսեր |
| Պարսպող համակարգ (արգելափակոցներ) | Վնասվածքներ, բացակայություն |
| Մայթեր | Ճաքեր, փոսեր, այլ վնասվածքներ |
| Ջրահեռացման համակարգ | Բացակայություն, վնասվածքներ, աղբ, ավելորդ առարկաների առկայություն |
| Կամրջով անցնող կոմունիկացիաներ | Ամրացում և վնասվածքներ, որոնք կարող են վնաս պատճառել կամրջին |
| Դեֆորմացիոն կարեր | Վնասվածքներ |
| Թռիչքային կառուցվածքներ (երկաթբետոնյա, բետոնյա և քարե) | Հեծաններ | Ճաքեր, խոնավացման գոտիների առկայություն, դեֆորմացիաներ, քայքայում, այլ վնասվածքներ |
| Թռիչքային կառուցվածքներ (երկաթյա) | Հեծաններ | Դեֆորմացիաներ, ճաքեր, ներկի վնասվածքներ, այլ վնասվածքներ |
| Դուրգամակարեր և եռակցման կարեր | Ընդհանուր վիճակ, կոռոզիա և այլ վնասվածքներ |
| Հենարաններ | Հենարան | Ընդհանուր վիճակ, ճաքեր, քայքայում, թեքվածք և այլ վնասվածքներ |
| Հիմք (երևացող մաս) | Ընդհանուր վիճակ, ճաքեր, քայքայում, թեքվածք, ողողում և այլ վնասվածքներ |
|  | Հենարանային մասեր | Աղտոտվածություն, հենարանային մասերի թեքության անկյուն, կոռոզիա, ռետինե մասերի վնասվածքներ, բետոնի քայքայում |

դ․ Կապալառուի կամուրջների պահպանման պատասխանատուն պարտավոր է գրանցումներ կատարել կապալառուի կամրջի պահպանման մատյանում, ձեռնարկել անհրաժեշտ միջոցներ` զննման արդյունքում հայտնաբերված վնասվածքները կամ թերությունները վերացնելու ուղղությամբ, երթևեկության անվտանգությանը վտանգ սպառնալու կամ արտակարգ իրավիճակների դեպքում, շտապ (մեկ ժամվա ընթացքում) զեկուցել պատվիրատուին` համապատասխան միջոցառումներ ձեռնարկելու նպատակով:

**2) Ստուգման ապահովում:** Ստուգումն իրականացնում է կապալառուի կամրջի պահպանման պատասխանատուն` առնվազն շաբաթական մեկ անգամ: Արդյունքները և հանձնարարականները (ներառյալ կատարման ժամկետները) գրանցվում են կապալառուի կամրջի պահպանման մատյանում:

**3) Խնամքի և ընթացիկ նորոգման ապահովում:**

ա․Որպես խնամքի և ընթացիկ նորոգման աշխատանքներ, կապալառուն պարտավոր է իրականացնել կամրջի մաքրման, աղբի և ձյան (սառույցի) հեռացման, կամրջային շինությունների և կահավորանքի աշխատանքային վիճակում ապահովելու, երթևեկամասի և մայթերի շահագործման համար անհրաժեշտ վիճակում պահելու համար համապատասխան աշխատանքներ, կամրջի կոնստրուկտիվ տարրերի վրա առաջացած թերությունների, վնասվածքների ու անսարքությունների վերացման աշխատանքներ:

բ․Կամրջի կոնստրուկտիվ տարրերի, կառույցների, սարքավորումների, համակարգերի խնամքի և ընթացիկ նորոգման ապահովման նպատակով Կապալառուն պարտավոր է իրականացնել Աղյուսակ 2-ով սահմանված աշխատանքները։

**Աղյուսակ 2․ Կամրջի պահպանման ենթակա կոնստրուկտիվ տարրեր պահպանման համար իրականացվող աշխատանքներ**

|  |  |  |
| --- | --- | --- |
| **N** | **Կոնստրուկտիվ տարրի անվանումը** | **Պահպանման համար պահանջվող հիմնական աշխատանքներ** |
| 1. | Կամրջային մոտեցումներ | 1. Կողնակների հարթեցում  2. Ջրահեռացման վաքերի մաքրում աղբից, թափվածքներից, ավելորդ առարկաներից և ջրահեռացման ապահովում: Վնասվածքների վերանորոգում:  3. Հողային պաստառից ջրահեռացման ապահովում  4. Ճանապարհային նշանների պահանջվող քանակի ապահովում, մաքրում, վերանորոգում, անհրաժեշտության դեպքում` նորերի տեղադրում  5. Ճանապարհային ծածկի մաքրում աղբից, ձյունից (սառույցից), թափվածքներից, ավելորդ առարկաներից  6. Ճանապարհային ծածկի և մայթերի վրա առաջացած ճաքերի լցնում  7. Ճանապարհային ծածկի և մայթերի վրա առաջացած փոսերի վերանորոգում  8. Պարսպող համակարգի (արգելափակոցների) և բազրիքների վերանորոգում, ուղղում, լրացում և ներկում (ներկումը պետք է կատարվի տարին առնվազն երկու անգամ` գարնանը և աշնանը  9. Նստվածքների վերանորոգում |
| 2. | Ենթակամրջային գոտի | 1. Ենթակամրջային թեք լանջերի մաքրում աղբից, բուսականությունից և ավելորդ առարկաներից  2. Ենթակամրջային գոտում գտնվող հենապատերի և կարգավորիչ պատերի մաքրում ցեխից, բուսականությունից և ավելորդ առարկաներից 3. Ենթակամրջային թեք լանջերի հարթեցում  4. Ենթակամրջային գոտում գտնվող հենապատերի և կարգավորիչ պատերի վրա առաջացած վնասվածքների (որոնք հնարավոր է վերականգնել առանց հիմնական վերակառուցում իրականացնելու) վերանորոգում |
| 3. | Կամրջային պաստառ | 1. Կամրջային պաստառի մաքրում աղբից, ձյունից (սառույցից), բուսականությունից և ավելորդ առարկաներից  2. Ճանապարհային ծածկի և մայթերի վրա առաջացած ճաքերի և փոսերի վերանորոգում: Նշագծման իրականացում (գործող նորմերի և պատվիրատուի կողմից սահմանված ժամանակահատվածներին համապատասխան)  3. Մերկասառույցի առաջացման դեպքում` ճանապարհային ծածկի և մայթերի մշակում հակամերկա-սառուցային նյութերով  4. Պարսպող համակարգի (արգելափակոցների) վերանորոգում, ուղղում, լրացում և ներկում (ներկումը պետք է կատարվի տարին առնվազն երկու անգամ` գարնանը և աշնանը)  5. Բազրիքների վերանորոգում, ուղղում, լրացում և ներկում (ներկումը պետք է կատարվի տարին առնվազն երկու անգամ` գարնանը և աշնանը)  6. Դեֆորմացիոն կարերի մաքրում ցեխից և աղբից  7. Ճանապարհային ծածկի վերանորոգում դեֆորմացիոն կարերի գոտում  8. Դեֆորմացիոն կարերի մշակում բիտումային մածիկով  9. Պարապետների, եզրաքարերի և անվահրիչների վերանորոգում, լրացում |
| 4. | Թռիչքային կառուցվածքներ (երկաթբետոնյա, բետոնյա և քարե) | 1. Թռիչքային կառուցվածքների մաքրում ցեխից և աղբից  2. Ճաքերի, ջարդվածքատեղերի վերանորոգում  3. Բետոնի պահպանիչ շերտի վերանորոգում  4. Բացված ամրանների մշակում` կոռոզիայից պահպանման համար |
| 5. | Թռիչքային կառուցվածքներ (երկաթյա) | 1. Թռիչքային կառուցվածքների մաքրում ցեխից, յուղաբծերից և աղբից: Վնասված ներկի վերականգնում  2. Մետաղյա կոնստրուկցիաների լվացում` դեֆորմացիոն կարերի գոտիներում  3. Վնասված դուրգամակարերի և եռակցման կարերի վերանորոգում |
| 6. | Հենարաններ | 1. Ճաքերի, ջարդվածքատեղերի վերանորոգում  2. Հենարանների մաքրում բուսականությունից  3. Վնասված մակերեսի ջրամեկուսացում |
| 7. | Հենարանային մասեր | 1.Հենարանային մասերի մաքրում ցեխից  2. Հենարանային մասերի յուղում և ներկում  3. Հեղյուսների պնդացում |

8․ Կամրջի կոնստրուկտիվ տարրերի պահպանման հիմնական տեխնիկական պահանջների ապահովման նպատակով կապալառուն պարտավոր է տեղամասում իրականացնել հերթապահություն:

1. **ԱՎՏՈՄՈԲԻԼԱՅԻՆ ՃԱՆԱՊԱՐՀՆԵՐԻ ՎՐԱ ԳՏՆՎՈՂ` ԱՌԱՆՁԻՆ ՊԱՀՊԱՆՄԱՆ ՀԱՆՁՆՎՈՂ ԿԱՄՈՒՐՋՆԵՐԻ ՊԱՀՊԱՆՄԱՆ ԱՇԽԱՏԱՆՔՆԵՐԻ ՀՍԿՈՂՈՒԹՅԱՆ ԵՎ ԸՆԴՈՒՆՄԱՆ ԿԱՐԳԸ**

9․ Ավտոմոբիլային ճանապարհների վրա գտնվող` առանձին պահպանման հանձնվող կամուրջների պահպանման աշխատանքների նկատմամբ հսկողությունն իրականացնում է սույն որոշման N 1 հավելվածի 35-րդ և 36-րդ կետերի համաձայն՝ նշանակված տվյալ ավտոճանապարհների պահպանման պատասխանատուն (այսուհետ` պատասխանատու)։

10․Կամրջի պահպանման աշխատանքների նկատմամբ շուրջօրյա հսկողություն ապահովելու նպատակով պատասխանատուն և կապալառու կազմակերպությունները կամրջի պահպանման պայմանագրերի գործողության ողջ ընթացքում կիրառում են «Ճանապարհային ցանցի կառավարման համակարգ» բջջային հավելվածը, որի պահանջները և պայմանները սահմանվում են թունելի պահպանման պայմանագրով։

11. Կամրջի պահպանման աշխատանքները ընդունվում են հետևյալ կերպ`

**1) Պահպանման միջանկյալ դիտարկում․**

ա․Կամրջի պահպանման միջանկյալ դիտարկումներն իրականացվում են յուրաքանչյուր ամիս` առնվազն երկու անգամ: Միջանկյալ դիտարկման ժամանակ ստուգվում է կամրջի պահպանման համապատասխանությունը սույն կարգով սահմանված կամուրջների պահպանման հիմնական տեխնիկական պահանջներին: Դիտարկումների ընթացքում թերություններ հայտնաբերելու դեպքում պատասխանատուի կողմից «Ճանապարհային ցանցի կառավարման համակարգ» բջջային հավելվածով տեղորոշվում է թերության տեղամասը և բնույթը, որն ուղարկվում է կապալառու կազմակերպության էլեկտրոնային փոստին՝ միաժամանակ թերությունն արտացոլելով «Ճանապարհային ցանցի կառավարման համակարգ» բջջային հավելվածում: Արձանագրված թերությունները և դրանց վերացման ժամկետները գրանցվում են նաև կամրջի պահպանման աշխատանքների մատյանում:

բ․Թերության մասին էլեկտրոնային փոստը ստանալու օրվանից ոչ ուշ, քան սույն կարգի N 3 աղյուսակում նշված թերությունների վերացման համար սահմանված ժամկետում, կապալառու կազմակերպությունը պարտավոր է վերացնել թերությունը և այդ մասին՝ թերության վերացման օրը, ծանուցում ուղարկել պատասխանատուի պաշտոնական էլեկտրոնային փոստին՝ կցելով թերությունների վերացման փաստը հավաստող լուսանկարներ (մինչև 10 հատ):

**2) Կամրջի պահպանման աշխատանքների կատարման ամսական ակտի ընդունում․**

ա․Կամրջի պահպանման միջանկյալ դիտարկման արդյունքների հիման վրա կատարվում է կամրջի պահպանման աշխատանքների գնահատում՝ արդյունքները ձևակերպելով կամրջի պահպանման ամսական ամփոփագրում (Ձև N 2):

բ․Կամրջի պահպանման աշխատանքների կատարման ամսական ակտը ընդունվում է կապալի պայմանագրով սահմանված աշխատանքների ընդունման համար սահմանված ժամկետում։

12․Կամրջի պահպանման աշխատանքները ընդունվում և վճարվում են ամբողջությամբ, եթե ապահովված են սույն կարգով և պայմանագրով սահմանված պահանջները։

13․. Թունելի պահպանման աշխատանքները ընդունվում և վճարվում են մասնակիորեն` Աղյուսակ N 3-ում բերված տոկոսաչափերով նվազեցումով, եթե սույն կարգով սահմանված պահանջները լիարժեք ապահովված չեն կամ կիրառվել են կապալի պայմանագրով սահմանված տույժ, տուգանքը:

**Աղյուսակ N3. Ավոմոբիլային ճանապարհների վրա գտնվող` առանձին պահպանման հանձնվող կամուրջների պահպանման պահանջների ապահովման արժեքների տոկոսային հարաբերակցությունը**

|  |  |  |  |
| --- | --- | --- | --- |
| **N** | **Կամրջի կոնստրուկտիվ տարրերի թերություններ** | **Թերությունը հայտնաբերելուց հետո դրանց վերացման առավելագույն ժամկետները** | **Նվազեցումներ կամրջի պահպանման արժեքից (%)** |
| **1․** | **Կամրջային մոտեցումներ և կամրջային պաստառ, այդ թվում՝** |  | **36** |
| 1.1 | Երթևեկամասի, կողնակների, մայթերի վրա աղբի և ավելորդ առարկաների, ձյան, սառույցի (ձմեռվա սեզոնին) առկայություն | 5 ժամ | 5 |
| 1.2 | Երթևեկամասի վրա 3 մմ-ից ավելի լայնությամբ ճաքերի առկայություն, մայթերի վրա 3 մմ-ից ավելի լայնությամբ ճաքերի առկայություն | 2 օր | 3 |
| 1.3 | Երթևեկամասի վրա 1000 քառ. մ ծածկի մակերեսի վրա 5 քառ. մ ավելի փոսերի առկայություն, նստվածքների առկայություն, մայթերի վրա փոսերի առկայություն | 5 օր | 3 |
| 1.4 | Կողնակները հարթեցված չեն | 1 օր | 3 |
| 1.5 | Պարսպող համակարգը (արգելափակոցները), ճանապարհային նշանները բացակայում են և/կամ ոչ պահանջվող քանակով են տեղադրված կամ վնասված են կամ վերանորոգված չեն, ճանապարհային նշագծումը բացակայում է կամ վնասված է կամ վերանորոգված չէ | 2 օր | 2 |
| 1.6 | Կամրջային պաստառի, դեֆորմացիոն կարերի, մայթերի վրա աղբի, ցեխի, բուսականության և ավելորդ առարկաների առկայություն):  Ձմեռվա ժամանակահատվածում նաև ձյան կամ մերկասառույցի առկայություն | 5 ժամ  Ձմեռ ժամանկահատվածում՝ 1 ժամ | 5 |
| 1.7 | Կամրջային պաստառի երթևեկամասի և/կամ մայթերի վրա 3 մմ-ից ավելի լայնությամբ ճաքերի առկայություն | 2 օր | 3 |
| 1.8 | Կամրջային պաստառի երթևեկամասի վրա 1000 քառ. մ ծածկի մակերեսի վրա 5 քառ. մ ավելի փոսերի առկայություն, մայթերի վրա փոսերի առկայություն | 5 օր | 3 |
| 1.9 | Բազրիքները, պարապետները, եզրաքարերը բացակայում են կամ վնասված են կամ վերանորոգված չեն: Բազրիքները և պարապետները ներկված չեն | 3 օր | 4 |
| 1.10 | Դեֆորմացիոն կարերի վնասվածքների առկայություն | 3 օր | 5 |
| **2.** | **Ենթակամրջային գոտի, այդ թվում՝** |  | **13** |
| 2.1 | Ենթակամրջային թեք լանջերի և ենթակամրջային գոտում գտնվող հենապատերի և կարգավորիչ պատերի վրա աղբի, ցեխի, բուսականության և ավելորդ առարկաների առկայություն | 5 ժամ | 5 |
| 2.2 | Ենթակամրջային թեք լանջերը հարթեցված չեն | 1 օր | 3 |
| 2.3 | Ենթակամրջային գոտում գտնվող հենապատերի և կարգավորիչ պատերի վրա առաջացած վնասվածքները (որոնք հնարավոր է վերականգնել առանց հիմնական վերակառուցում իրականացնելու) վերանորոգված չեն | 3 օր | 5 |
| **3.** | **Թռիչքային կառուցվածքներ** |  | |
| **3.1** | **Թռիչքային կառուցվածքներ (երկաթբետոնյա, բետոնյա և քարե), այդ թվում՝** |  | **19** |
| 3.1.1 | Թռիչքային կառուցվածքների վրա աղբի, ցեխի, բուսականության և ավելորդ առարկաների, սառույցի (ձմեռվա սեզոնին) առկայություն | 5 ժամ | 5 |
| 3.1.2 | Ճաքերի, ջարդվածքատեղերի առկայություն | 3 օր | 7 |
| 3.1.3 | Չվերականգնված բետոնի պահպանիչ շերտի և չմշակված բացված ամրանների առկայություն | 5 օր | 7 |
| **3.2** | **Թռիչքային կառուցվածքներ (երկաթյա), այդ թվում՝** |  | **19** |
| 3.2.1 | Թռիչքային կառուցվածքների վրա աղբի, ցեխի, բուսականության և ավելորդ առարկաների առկայություն |  | 5 |
| 3.2.2 | Մետաղյա կոնստրուկցիաները մաքրված չեն, ներկի վնասվածքների առկայություն | 5 օր | 7 |
| 3.2.3 | Վնասված դուրգամակարերի և եռակցման կարերի առկայություն | 5 օր | 7 |
| **3.3** | **Հենարաններ, այդ թվում՝** |  | **19** |
| 3.3.1 | Հենարանների վրա աղբի, ցեխի, բուսականության և ավելորդ առարկաների առկայություն | 5 ժամ | 5 |
| 3.3.2 | Հենարանների վրա չվերանորոգված ճաքերի և ջարդվածքատեղերի առկայություն | 5 օր | 7 |
| 3.3.3 | Հենարանների վրա չջրամեկուսացված վնասված մակերեսի առկայություն | 3 օր | 7 |
| **4.** | **Հենարանային մասեր, այդ թվում՝** |  | **13** |
| 4.1 | Հենարանային մասերի վրա աղբի, ցեխի, բուսականության և ավելորդ առարկաների առկայություն | 5 ժամ | 5 |
| 4.2 | Հենարանային մասերը յուղված և ներկված չեն | 3 օր | 4 |
| 4.3 | Հենարանային մասերի թուլացված հեղյուսների առկայություն | 3 օր | 4 |

14. Կամրջի պահպանման աշխատանքների ընդունումն իրականացվում է կապալի պայմանագրերով սահմանված կարգով և ժամկետում՝ հիմք ընդունելով պատասխանատուի կողմից սույն կարգի պահանջներին համապատասպան կատարված հսկողության և դրա արդյունքում կազմված պահպանման ամսական ամփոփագիրը:

**Ձև N 1**

**ԱՎՏՈՄՈԲԻԼԱՅԻՆ ՃԱՆԱՊԱՐՀՆԵՐԻ ՎՐԱ ԳՏՆՎՈՂ` ԱՌԱՆՁԻՆ ՊԱՀՊԱՆՄԱՆ ՀԱՆՁՆՎՈՂ ԿԱՄՈՒՐՋՆԵՐԻ ՊԱՀՊԱՆՄԱՆ ԱՇԽԱՏԱՆՔՆԵՐԻ ԸՆԴՈՒՆՄԱՆ ԱՄՍԱԿԱՆ ԱՄՓՈՓԱԳԻՐ**

Ճանապարհի անվանումը`\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ճանապարհի վրա գտնվող պահպանվող կամրջի տեղադրությունը (կմ)` \_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Տարին \_\_\_\_\_\_\_\_\_\_\_\_\_\_\_\_ ամիսը \_\_\_\_\_\_\_\_\_\_\_\_\_\_\_\_\_\_\_

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| NN ը/կ | Կամրջի պահպանման արժեքը | Նվազեցման տոկոսներն ըստ կոնստրուկտիվ տարրերի | | | | | | Նվազեցման ընդհանուր տոկոսը | Նվազեցվող գումարը |
| Կամրջային մոտեցումներ | Ենթա-կամրջային գոտի | Կամրջային պաստառ | Թռիչքային կառուց-վածքներ | Հենարան-ներ | Հենարա-նային մասեր |
|  |  |  |  |  |  |  |  |  |  |

Կատարողականի գումարը նվազեցումից հետո՝ \_\_\_\_\_\_\_\_\_\_\_\_\_\_\_\_\_\_ դրամ։

Ճանապարհների պահպանման պատասխանատու ստորաբաժանման լիազոր ներկայացուցիչ

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

                                                 (պաշտոն, անուն, ազգանուն, ստորագրություն)

\_\_\_\_\_ \_\_\_\_\_\_\_\_\_\_\_\_\_\_\_\_ 20 թ.

**Ձև N 2**

**Կամրջի պահպանման աշխատանքների տիպային մատյանի** **ձև**

1. Կապալառու \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2. Պատվիրատու \_\_\_\_\_\_\_\_\_\_\_\_\_\_\_\_\_\_\_\_\_\_\_\_

3. Կապալի պայմանագիր N \_\_\_\_\_\_\_\_\_\_\_\_\_\_\_

4. Ճանապարհի անվանումը \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

5. Ճանապարհի վրա գտնվող պահպանվող կամրջի տեղադրությունը` կմ \_\_

6. Հայտնաբերված թերությունների մասին գրառումներ

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| Արձանագրված թերության հայտնաբերման մասին գրառումներ | | | | | | | Արձանագրված թերության վերացման մասին գրառումներ | | | |
| Ամսա-թիվ | Կոնստրուկ-տիվ տարր | Թերու-թյան տեղա-դրությունը | Արձանա-գրված թերության նկարա-գրությունը | Վերաց-ման ժամ-կետը | Թերու-թյունը արձա-նագրողի անունը, ազգա-նունը, պաշ-տոնը և ստորա-գրու-թյունը | Կապա-լառուի ներկա-յացուցչի անունը, ազգա-նունը, պաշ-տոնը և ստորա-գրու-թյունը | Վերաց-ված է սահման-ված ժամ-կետում | Սահման-ված ժամ-կետում չի վերացվել | Ստու-գումը իրակա-նացնողի անունը, ազգա-նունը, պաշ-տոնը և ստորա-գրու-թյունը | Կապա-լառուի ներկա-յացուցչի անունը, ազգա-նունը, պաշ-տոնը և ստորա-գրու-թյունը |
|  |  |  |  |  |  |  |  |  |  |  |
|  |  |  |  |  |  |  |  |  |  |  |

7. Գրառումներ կատարված զննումների վերաբերյալ

|  |  |  |  |  |  |  |
| --- | --- | --- | --- | --- | --- | --- |
| Զննման օրը, ամիսը | Արձանա-գրված թերություն /վնասվածք | Կապալառուի տեղամասի պետի ստորա-գրությունը | Կապալառուի կամրջի պահպանման պատասխա-նատուի հանձնա-րարականը | Կապալառուի կամրջի պահպանման պատասխա-նատուի ստորա-գրությունը | Թերության /վնասվածքի վերացման համար կատարված աշխա-տանքները և դրանց կատարման օրը, ամիսը | Մեկնա-բանություն |
|  |  |  |  |  |  |  |
|  |  |  |  |  |  |  |
|  |  |  |  |  |  |  |

8. Գրառումներ կամրջի պահպանման կատարված աշխատանքների վերաբերյալ

|  |  |  |  |
| --- | --- | --- | --- |
| Աշխատանքի տեսակը | Տեղա-դրությունը | Աշխատանքի կատարման օրը, ամիսը | Կապալառուի կամրջի պահպանման պատասխանատուի ստորագրությունը |
|  |  |  |  |